
4 Απριλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1191 


ΑΠΟΦΑΣΕΙΣ 

Αριθμ. 18239 

Κανονισμός Εκπόνησης Μεταδιδακτορικής Έρευ¬ 
νας στο Αριστοτέλειο Πανεπιστήμιο Θεσσαλο¬ 
νίκης. 

Η ΣΥΓΚΛΗΤΟΣ ΕΙΔΙΚΗΣ ΣΥΝΘΕΣΗΣ ΤΟΥ 
ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 
(Συνεδρίαση 191/23-3-2017) 

Έχοντας υπόψη: 

α) Τις διατάξεις των άρθρων 5 και 6 του ν. 4009/2011 
(Α' 195) «Δομή, λειτουργία, διασφάλιση... ανωτάτων εκ¬ 
παιδευτικών ιδρυμάτων», όπως έχουν τροποποιηθεί και 
ισχύουν. 

β) Τις διατάξεις της παρ. 6 του άρθρου 26 του 
ν. 4386/2016 (Α' 83) «Ρυθμίσεις για την έρευνα και άλλες 
διατάξεις». 


γ) Τη με αριθμό 2577/27-5-2016 πρόταση της Επιτρο¬ 
πής Σπουδών και Εκπαιδευτικής Πολιτικής του Αριστο- 
τελείου Πανεπιστημίου Θεσσαλονίκης (το έγγραφο με 
αριθμό 21732/30-5-2016 του Τμήματος Σπουδών της 
Διεύθυνσης Συντονισμού Ακαδημαϊκών Μονάδων). 

δ) Το γεγονός ότι μέχρι σήμερα δεν έχουν εκδοθεί οι 
προβλεπόμενοι από τις διατάξεις των άρθρων 5 και 6 
του ν. 4009/2011 (Α' 195) «Δομή, λειτουργία, διασφά¬ 
λιση... ανωτάτων εκπαιδευτικών ιδρυμάτων», όπως 
έχει τροποποιηθεί και ισχύει, Οργανισμός και Εσωτε¬ 
ρικός Κανονισμός του Αριστοτελείου Πανεπιστημίου 
Θεσσαλονίκης. 

ε) Την προηγούμενη απόφασή της (συνεδρίαση με 
αριθμό 189/23-1-2017/έγγραφο με αριθμό 16820/ 
7-3-2017) και 

στ) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Μεταδιδακτορικής Έρευ¬ 
νας του Πανεπιστημίου, σύμφωνα με τα ακόλουθα: 

ΑΡΙΣΤΟΤΕΛΕΙΟ 

ΠΑΝΕΠΙΣΤΗΜΙΟ 

ΘΕΣΣΑΛΟΝΙΚΗΣ 



ΕΠΙΤΡΟΠΗ ΣΠΟΥΔΩΝ 

ΚΑΙ ΕΚΠΑΙΔΕΥΤΙΚΗΣ ΠΟΛΙΤΙΚΗΣ 



ΚΑΝΟΝΙΣΜΟΣ ΕΚΠΟΝΗΣΗΣ 
ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ 

Άρθρο 1. 

Γενικές Διατάξεις 

Το Αριστοτέλειο Πανεπιστήμιο Θεσσαλονίκης παρέχει τη δυνατότητα διεξαγωγής 
Μεταδιδακτορικής Έρευνας (Μ.Ε.) σε επιστήμονες σε τομείς που εμπίπτουν στα ερευνητικά 
ενδιαφέροντα και στα γνωστικά αντικείμενα των Σχολών/Τμημάτων του. 

Βασικοί στόχοι της εκπόνησης Μ.Ε. στο Αριστοτέλειο Πανεπιστήμιο Θεσσαλονίκης είναι οι 
ακόλουθοι: 

• Η επέκταση των αποτελεσμάτων της διδακτορικής διατριβής των ερευνητών/τριών σε νέες 
επιστημονικές κατευθύνσεις που ενδιαφέρουν το Τμήμα. 

• Η ενίσχυση επιστημόνων ικανών να συμβάλλουν στην πρόοδο της επιστήμης, της έρευνας 
και των εφαρμογών της. 

• Η ποιοτική και ποσοτική αναβάθμιση της επιστημονικής έρευνας. 

• Η διάχυση των αποτελεσμάτων και η μεταφορά τεχνογνωσίας. 

• Η ανάδειξη του ακαδημαϊκού κύρους και η διεθνής διάκριση του ερευνητικού έργου του 
Αριστοτελείου Πανεπιστημίου Θεσσαλονίκης. 


Άρθρο 2. 

Διαδικασία έγκρισης μεταδιδακτορικής έρευνας 


2.1. Δικαίωμα υποβολής αίτησης για διεξαγωγή Μ.Ε. έχουν οι κάτοχοι Διδακτορικού 
Διπλώματος από ΑΕΙ της ημεδαπής ή αναγνωρισμένου ισότιμου τίτλου σπουδών από 
ιδρύματα της αλλοδαπής, σε αντικείμενο συναφές με αυτό της προτεινόμενης 
μεταδιδακτορικής έρευνας. 

2.2. Οι υποψήφιοι/ες οφείλουν να έχουν άριστη γνώση της γλώσσας στην οποία θα εκπονηθεί 
η μεταδιδακτορική έρευνα. 

2.3. Το Τμήμα δέχεται κατά την διάρκεια όλου του έτους αιτήσεις από τους/τις 
ενδιαφερόμενους/ες ερευνητές/τριες, οι οποίες κατατίθενται στη Γραμματεία του Τμήματος. 

(βλ. υπόδειγμα ΠΑΡΑΡΤΗΜΑ Α) 

Στην αίτηση αναγράφεται ο/η Καθηγητής/τρια του Τμήματος υπό την επίβλεψη του/της 
οποίου/ας επιθυμεί ο/η ενδιαφερόμενος/η να πραγματοποιήσει τη Μ.Ε., συνοδευόμενη από 
σχετική επιστολή αποδοχής επίβλεψης και επισυνάπτονται τα ακόλουθα απαραίτητα 
δικαιολογητικά: 

• αντίγραφο πτυχίου ή διπλώματος ΑΕΙ της ημεδαπής ή ομοταγών αναγνωρισμένων 
ιδρυμάτων της αλλοδαπής 

• αντίγραφο Μεταπτυχιακού Διπλώματος Ειδίκευσης ΑΕΙ της ημεδαπής ή ομοταγών 
αναγνωρισμένων ιδρυμάτων της αλλοδαπής (εφόσον υπάρχει) 

• αντίγραφο Διδακτορικού Διπλώματος από ΑΕΙ της ημεδαπής ή ομοταγών 
αναγνωρισμένων ιδρυμάτων της αλλοδαπής 

• αναλυτικό Βιογραφικό Σημείωμα 

• κατάλογο επιστημονικών εργασιών που έχουν εκπονηθεί/δημοσιευτεί 

• δύο (2) συστατικές επιστολές, είτε από Καθηγητές/τριες ΑΕΙ, είτε από Ερευνητή των 
βαθμιδών Α', Β' ή Γ', κατόχου Διδακτορικού Διπλώματος, αναγνωρισμένου 
Ερευνητικού Κέντρου του εσωτερικού ή του εξωτερικού. 

• πρόταση εκπόνησης Μ.Ε., σύμφωνα με το Υπόδειγμα που έχει καθιερώσει το Τμήμα 
(βλ. υπόδειγμα ΠΑΡΑΡΤΗΜΑ Β) 

2.4. Η Γραμματεία του Τμήματος, στην οποία υποβάλλονται οι αιτήσεις με τα απαραίτητα 
δικαιολογητικά κάθε υποψηφιότητας, πρωτοκολλεί τις αιτήσεις και αφού προβεί στον 

απαραίτητο τυπικό έλεγχο πληρότητας των υποβαλλόμενων δικαιολογητικών, προωθεί την 
αίτηση προς τη Γενική Συνέλευση Ειδικής Σύνθεσης (Γ.Σ.Ε.Σ.) του Τμήματος. 

2.5. Η Γ.Σ.Ε.Σ. εξετάζει τη συνάφεια της ερευνητικής πρότασης με τα γνωστικά αντικείμενα 
που καλύπτει το Τμήμα, καθώς και τις ερευνητικές περιοχές που θεραπεύει ή επιθυμεί να 
θεραπεύσει. Η Πρόταση (βλ. υπόδειγμα ΠΑΡΑΡΤΗΜΑ Β) που κατατίθεται αποτελεί και την 
εισήγηση του/της προτεινόμενου επιβλέποντος. 

Εφόσον τεκμηριώνεται η σκοπιμότητα υλοποίησης της έρευνας εγκρίνεται η αίτηση 
διεξαγωγής Μ.Ε. από τη Γ.Σ.Ε.Σ. και προβαίνει ταυτόχρονα και στην έγκριση του 
επιβλέποντος μέλους. 


Άρθρο 3. 

Χρονική διάρκεια εκπόνησης μεταδιδακτορικής έρευνας 


Η χρονική διάρκεια διεξαγωγής της Μ.Ε. δεν μπορεί να είναι μικρότερη των 12 μηνών από την 
ημερομηνία απόφασης αποδοχής και έγκρισης από τη Γ.Σ.Ε.Σ. και πάντως όχι μεγαλύτερη 
από 36 μήνες. Σε εξαιρετικές περιπτώσεις δύνανται οι μεταδιδάκτορες ερευνητές/τριες να 
αιτούνται παράταση, με σχετική τεκμηρίωση. 


Άρθρο 4. 

Παροχές στους/στις Μεταδιδάκτορες Ερευνητές/τριες 


4.1. Οι μεταδιδάκτορες ερευνητές/τριες κατά την διάρκεια εκπόνησης της Μ.Ε. χρησιμοποιούν 
τον τίτλο και τα στοιχεία του Τμήματος με σεβασμό στη φήμη του Πανεπιστημίου και τους 
Κανόνες Δεοντολογίας. 

4.2. Οι μεταδιδάκτορες ερευνητές/τριες έχουν πρόσβαση στα Εργαστήρια και στις Κλινικές του 
Τμήματος ή και άλλων Τμημάτων του ΑΠΘ και στον αντίστοιχο εξοπλισμό τους, στις 
βιβλιοθήκες του Ιδρύματος με δικαίωμα δανεισμού, καθώς και στις νησίδες Η/Υ. 

4.3.0ι μεταδιδάκτορες ερευνητές/τριες δύνανται να αιτούνται χρηματοδότησης αναφορικά με 
δράσεις που προβλέπονται βάσει αποφάσεων του Τμήματος ή της Σχολής ή των αρμοδίων 
Οργάνων του Πανεπιστημίου. 


Άρθρο 5. 

Υποχρεώσεις Μεταδιδάκτορα Ερευνητή/τρια 


5.1. Οι μεταδιδάκτορες ερευνητές/τριες οφείλουν να συντάσσουν έκθεση προόδου της Μ.Ε. 
τους σε συνεργασία με τον/την Επιβλέποντα/ουσα σε τακτά χρονικά διαστήματα, όπως ορίζει 
το Τμήμα, η οποία κατατίθεται στη Γενική Συνέλευση Ειδικής Σύνθεσης του Τμήματος προς 
ενημέρωση. 

5.2. Οι μεταδιδάκτορες ερευνητές/τριες δύνανται να παρουσιάζουν την πρόοδο της Μ.Ε. τους 
σε σεμινάρια, διαλέξεις ή άλλες δράσεις που διοργανώνονται από το Τμήμα με ευθύνη του 
επιβλέποντος μέλους, με απώτερο στόχο την αναγνώριση της Μ.Ε. μέσω δημοσιεύσεων σε 
περιοδικά με σύστημα κριτών, όπου αυτό είναι εφικτό ή με άλλο δόκιμο τρόπο. 

5.3. Οι μεταδιδάκτορες ερευνητές/τριες είναι υποχρεωμένοι/ες να αναφέρουν το Τμήμα, υπό 
την «ακαδημαϊκή στέγη» του οποίου εκπονούν την Μ.Ε.(303άθηΊΪ0 3ίίΐΙΪ3ΐίοη), σε κάθε 
δημοσίευσή τους. 

5.4. Οι μεταδιδάκτορες ερευνητές/τριες οφείλουν να συμπεριφέρονται όπως αρμόζει σε μέλη 
της Ακαδημαϊκής Κοινότητας και να τηρούν και να σέβονται τον Εσωτερικό Κανονισμό 
λειτουργίας του Ιδρύματος. 

Άρθρο 6. 

Περάτωση Μεταδιδακτορικής Έρευνας 

6.1. Οι μεταδιδάκτορες ερευνητές/τριες, σε συνεργασία με τον/την Επιβλέποντα/ουσα 
συντάσσουν και υποβάλλουν στη Γ.Σ.Ε.Σ. την Έκθεση Περάτωσης Μεταδιδακτορικής 
Έρευνας σύμφωνα με το υπόδειγμα που έχει θεσπίσει το Τμήμα (βλ. υπόδειγμα 
ΠΑΡΑΡΤΗΜΑ Γ) 

6.2. Κατόπιν υποχρεούνται να παρουσιάσουν τα αποτελέσματα της Μ.Ε. δημοσίως σε 
ημερομηνία και χώρο που θα ορίσει η Γραμματεία του Τμήματος, ενώ ταυτόχρονα 
υποχρεούνται να παρουσιάσουν τουλάχιστον μια δημοσίευση σε έγκυρο επιστημονικό 
περιοδικό ή έστω να καταθέσουν την επιστολή αποδοχής για δημοσίευση (ΙθΙΙθγ οί 
3<Χβρ{3Π0β). 

6.3. Μετά την ολοκλήρωση της έρευνας χορηγείται Βεβαίωση διεξαγωγής Μεταδιδακτορικής 
Έρευνας στην οποία αναφέρεται το Ίδρυμα, το Τμήμα, το ονοματεπώνυμο του/της 
ερευνητή/τριας, το όνομα πατρός, ο τόπος καταγωγής του/της ερευνητή/τρια, το γνωστικό 
αντικείμενο της έρευνας, καθώς και ο χρόνος διεξαγωγής της και το ονοματεπώνυμο και η 
ιδιότητα του/της Επιβλέποντα/ουσας. Η βεβαίωση υπογράφεται από τον Πρόεδρο του 
Τμήματος. Η Βεβαίωση σε καμία περίπτωση δεν αποτελεί τίτλο σπουδών. 

Άρθρο 7. 

Διαγραφή Μεταδιδάκτορα Ερευνητή/τρια 

Είναι δυνατή η διαγραφή μεταδιδάκτορα ερευνητή/τριας με απόφαση Γενικής Συνέλευσης 
Ειδικής Σύνθεσης του Τμήματος για τους ακόλουθους λόγους, μεταξύ άλλων: 

• Μη τήρηση των υποχρεώσεών τους, όπως αυτές αναγράφονται στο άρθρο 5 του 
παρόντος Κανονισμού. 

• Χρήση ιδεών, μεθόδων και αποτελεσμάτων ή αντιγραφή μέρους εργασιών άλλων 
επιστημόνων χωρίς αναφορά σε αυτούς. 

• Συμπεριφορές του/της μεταδιδάκτορα ερευνητή/τριας που εκθέτουν και ζημιώνουν το 
Πανεπιστήμιο ή το Τμήμα στο οποίο φιλοξενείται. 

• Υποβολή αίτησης διαγραφής από τον/την ίδιο/ίδια τον/την μεταδιδάκτορα 
ερευνητή/τρια. 

Άρθρο 8. 

Μεταβατικές Διατάξεις 

Όσοι μεταδιδακτορικοί ερευνητές έχουν εγκριθεί από τα Τμήματα του Πανεπιστημίου 
συνεχίζουν την έρευνά τους υπό τις διατάξεις του παρόντος Κανονισμού. 

Άρθρο 9. 

Έναρξη ισχύος 

Η ισχύς της παρούσας απόφασης αρχίζει από τη δημοσίευσή της στην Εφημερίδα της 
Κυβερνήσεως. 


ΠΑΡΑΡΤΗΜΑΤΑ 

Α. Υπόδειγμα Αίτησης Εκπόνησης Μεταδιδακτορικής Έρευνας 
Β. Υπόδειγμα Πρότασης Εκπόνησης Μεταδιδακτορικής Έρευνας 
Γ. Υπόδειγμα Εντύπου Έκθεσης Περάτωσης Μεταδιδακτορικής Έρευνας 

ΠΑΡΑΡΤΗΜΑ Α 


Υπόδειγμα Αίτησης Εκπόνησης Μεταδιδακτορικής Έρευνας 


Προς 

Το Αριστοτέλειο Πανεπιστήμιο Θεσσαλονίκης 
Τμήμα:- 


ΑΙΤΗΣΗ 

ΕΚΠΟΝΗΣΗΣ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ 
1 .ΠΡΟΣΩΠΙΚΑ ΣΤΟΙΧΕΙΑ 

Ονοματεπώνυμο Υποψηφίου/ας:. 

Όνομα πατρός:. 

Διεύθυνση κατοικίας:. 

Ταχ.Κώδικας:. 

Τηλεπικοινωνίας:. 

Ε-πιαίΙ:. 

Αριθμ.Αστυν.Ταυτότητας:.Εκδ.Αρχή:. 

Ημερομηνία Γέννησης:. 


2. ΤΙΤΛΟΙ ΣΠΟΥΔΩΝ 
ΠΡΟΠΤΥΧΙΑΚΕΣ ΣΠΟΥΔΕΣ 


ΑΕΙ ή ΤΕΙ 

ΤΜΗΜΑ 

ΗΜΕΡΟΜΗΝΙΑ 

ΑΠΟΚΤΗΣΗΣ 

ΠΤΥΧΙΟΥ 

ΒΑΘΜΟΣ ΠΤΥΧΙΟΥ 










ΜΕΤΑΠΤΥΧΙΑΚΕΣ ΣΠΟΥΔΕΣ 


ΑΕΙ ή ΤΕΙ 

ΤΜΗΜΑ 

ΗΜΕΡΟΜΗΝΙΑ 

ΑΠΟΚΤΗΣΗΣ 

ΠΤΥΧΙΟΥ 

ΒΑΘΜΟΣ ΠΤΥΧΙΟΥ 










3. ΔΙΑΚΡΙΣΕΙΣ/ΥΠΟΤΡΟΦΙΕΣ 

4. ΔΙΠΛΩΜΑΤΙΚΕΣ, ΠΤΥΧΙΑΚΕΣ, ΜΕΤΑΠΤΥΧΙΑΚΕΣ ΕΡΓΑΣΙΕΣ και ΔΙΔΑΚΤΟΡΙΚΗ 
ΔΙΑΤΡΙΒΗ 


ΕΙΔΟΣ ΕΡΓΑΣΙΑΣ 

ΤΙΤΛΟΣ 

ΕΠΙΒΛΕΠΩΝ 

ΒΑΘΜΟΣ 














5. ΑΛΛΕΣ ΕΠΙΣΤΗΜΟΝΙΚΕΣ ΔΗΜΟΣΙΕΥΣΕΙΣ 


6. ΞΕΝΕΣ ΓΛΩΣΣΕΣ 


ΓΛΩΣΣΑ 

ΔΙΠΛΩΜΑ ή ΕΠΙΠΕΔΟ ΓΝΩΣΗΣ 








7. ΕΡΕΥΝΗΤΙΚΗ/ΕΠΑΓΓΕΛΜΑΤΙΚΗ ΔΡΑΣΤΗΡΙΟΤΗΤΑ 


Συνηιιυένα δικαιολονητικά: 

□ Αντίγραφο πτυχίου ή διπλώματος ΑΕΙ του εσωτερικού ή ισότιμου τίτλου σπουδών του 
εξωτερικού 

□ Αντίγραφο Μεταπτυχιακού Διπλώματος Ειδίκευσης ΑΕΙ του εσωτερικού ή ισότιμου τίτλου 
σπουδών του εξωτερικού 

□ Αντίγραφο Διδακτορικού Διπλώματος από ΑΕΙ του εσωτερικού ή ισότιμου τίτλου σπουδών 
του εξωτερικού 

□ Αναλυτικό βιογραφικό σημείωμα 

□ Συστατικές επιστολές από μέλος ΔΕΠ ή από Ερευνητή των βαθμιδών Α', Β' ή Γ\ κατόχου 
Διδακτορικού Διπλώματος, αναγνωρισμένου Ερευνητικού Κέντρου του εσωτερικού ή του 
εξωτερικού. 

□ Κατάλογος επιστημονικών εργασιών που έχουν εκπονηθεί 

□ Πρόταση εκπόνησης Μεταδιδακτορικής Έρευνας σύμφωνα με το υπόδειγμα που έχει 
καθιερώσει το Τμήμα. 


Ο/Η Αιτ 


Υπογραφή 


Ημερομηνία 

Τεύχος ΒΊ 191/04.04.2017 


ΠΑΡΑΡΤΗΜΑ Β 

Υπόδειγμα Πρότασης 
Εκπόνησης Μεταδιδακτορικής Έρευνας 


ΠΡΟΣ: ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ 

ΤΜΗΜΑ:_ 


Πρόταση Εκπόνησης Μεταδιδακτορικής Έρευνας 


ΕΠΙΘΕΤΟ: 
ΟΝΟΜΑ:_ 
Τίτλος:_ 


Προτεινόμενος/η Εττιβλέττον/ουσα : 


ΠΕΡΙΛΗΨΗ 

(ΤΑΥΤΌΤΗΤΑ της ττροτεινόμενης έρευνας) 

1. Ανασκόπηση ερευνητικής περιοχής 

2. Αντικείμενο έρευνας και στόχοι 

3. Θεματική περιοχή/ές: 

4. Χρονοδιάγραμμα 

5. Λέξεις - κλειδιά (από 2 έως 5) 

ΑΝΑΛΥΤΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ 

1. Διευκρινίστε σε τι ακριβώς έγκειται η σημασία/χρησιμότητα και η πρωτοτυπία της 
προτεινόμενης έρευνας (300-400 λέξεις): 

2. Εξηγείστε τους βασικούς στόχους και υποθέσεις της προτεινόμενης έρευνας (200-400 
λέξεις): 

3. Διευκρινίστε την ερευνητική μεθοδολογία που σκοπεύετε να χρησιμοποιήσετε. 
Δικαιολογείστε την καταλληλότητά της για τους στόχους/υποθέσεις της προτεινόμενης 
έρευνας (300-400 λέξεις): 

4. Προσδιορίστε την προβλεπόμενη διάρκεια των βασικών εργασιών/σταδίων 
εκπόνησης της έρευνας, όπως βιβλιογραφική ανασκόπηση, συλλογή και επεξεργασία 
ερευνητικού υλικού, διεξαγωγή πειραμάτων ή σεναρίων, σχεδιασμός λογισμικού, 
υποβολή αναλυτικού πλάνου συγγραφής, συγγραφή των κεφαλαίων/μερών (300-600 
λέξεις). Μπορείτε να χρησιμοποιήσετε το δωρεάν διαθέσιμο στο διαδίκτυο ρτο]θοί 
ΐϊπίθΐίηθ εοίίθάυΐθ: 

5. Διευκρινίστε το βαθμό ωριμότητας της προτεινόμενης έρευνας (λ.χ. προηγούμενες 
σχετικές επιστημονικές εργασίες/έρευνες/εφαρμογές ή επαγγελματικές 
δραστηριότητες εφόσον υπάρχουν) (200-400 λέξεις): 

6. Διευκρινίστε τους τρόπους διάχυσης των ερευνητικών αποτελεσμάτων (λ.χ. σε ποια 
συνέδρια/περιοδικά ή αυτοτελείς εκδόσεις θα επιδιώξετε τη δημοσίευσή τους) (100- 
300 λέξεις): 

7. Διευκρινίστε τη συνάφεια του προτεινόμενου θέματος με το γνωστικό αντικείμενο και 
το συνολικό ακαδημαϊκό (ερευνητικό/συγγραφικό/διδακτικό) έργο του/της 
επιβλέποντος/ουσας (100-300λέξεις): 


Βεβαιώνω ότι έχω λάβει γνώση και εγκρίνω την ανωτέρω πρόταση Μεταδιδακτορικής 
Έρευνας 

Ονοματεπώνυμο/Ιδιότητα Υπογραφή 

Προτεινόμενου Επιβλέποντα 


Θεσσαλονίκη,./. I. 

ΠΑΡΑΡΤΗΜΑ Γ 
Υπόδειγμα Εντύπου 

Έκθεσης Περάτωσης Μεταδιδακτορικής Έρευνας 

ΠΡΟΣ: Τα μέλη της ΓΣΕΣ του Τμήματος_ 

ΘΕΜΑ: Έκθεση Περάτωσης Μεταδιδακτορικής Έρευνας 

ΟΝΟΜΑΤΕΠΩΝΥΜΟ Μ. Ε.:_ 

ΗΜΕΡΟΜΗΝΙΑ:_ 

1. Εισαγωγή 

2. Ορισμός ττροβλήματος-στόχοι 

3. Περιγραφή αποτελεσμάτων έρευνας 

4. Δημοσιεύσεις Μεταδιδάκτορα Ερευνητή/τριας 

5. Αναφορές 


Ο/Η Μεταδιδάκτορας Ερευνητής/τρια 


Ο/Η Επιβλέπων/ουσα 


(υπογραφή) 


(υπογραφή) 


Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 28 Μαρτίου 20Ί 7 
Ο Πρύτανης 
ΠΕΡΙΚΛΗΣ ΜΗΤΚΑΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα ννν\η/ν.6ϊ·9·ί. Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθβιτΐ35ΐΘΓ.Θΐ(α>Θΐ.9Γ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ.ζΚ με τη χρήση απλού ηλεκτρονικού ταχυδρομείου. 

- Κατ'εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στο Τμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


γ ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστοσελίδα: νννννν.θΐ.ομ 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 

Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 

της ιστοσελίδας: ΗθΙράθΒΚ,θΙΦθΙ.ομ 

Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 καιτηλεφ. κέντρο 210 5279000) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

Μθ6ηΐ35ΐθΐΓ.θΙ@θ1.9ΐΓ 

Παραλαβής Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 

Ωράριο για το κοινό: Δευτέρα ως Παρασκευή: 8:00 -13:30 

και αλληλογραφία: ^ητιητίθΐθίοφθί.εμ 





















